United Way ja EERO - Estonian World Review
United Way ja EERO (2)
Mari Ann Tammark, esimees
EERO juhatus soovib Kanada eestlastele meelde tuletada, et need, kes annetavad oma töökoha palga kaudu United Way sügisaktsioonile, võivad suunata oma annetuse EERO'le. Raha, mida United Way saadab EERO'le, on suunatud Eestisse kas tervishoiu, hariduse, lastekodude vm. ühiskondliku heategevuse jaoks. Kui soovite annetada EERO'le United Way aktsiooni kaudu, palun lisage United Way Payroll Deduction ankeedile: EERO Registered charitable organization # 89233 8369 RR0001. EERO ehk Eesti Ökumeeniline Abistamisorganisatsioon on registreeritud Kanada heategevusorganisatsioon, mis saab oma annetused saata Eestisse ja on tegutsenud üle 15 aasta. Aastate jooksul on suunatud Eestisse abi enam kui 1 miljoni dollari eest.
Suuremad aktsioonid on olnud: Baltic Way, Kuldsüdamete Ball, ravimid, haiglavoodid, mammogrammi ja kardiogrammi aparaadid, Tallinna Lastehaigla toetused, lastekodu saadetised, stipendiumid nagu Eelnurme Mälestusfond Tallinna Tehnikaülikooli tudengitele, suurte perede fondi toetused, paljundusmasinad, raamatud Tallinna Pedagoogikaülikooli, stressiraamat Kanada valitsuse toetusega, arstide, hambaarstide ja õpetajate vahetusprogrammid Kanada valitsuse toetusega, lugemisabi(suurendus)aparaadi ja ratastoolide saadetised vanadekodudele jpm.
Kui soovite annetada Tallinna Lastehaiglale, võite annetada kas otse selle Eesti panga arvele või saata tsekk EERO'le aadressil: EERO, 411 Bonny Meadow Rd., Oakville, ON, L6J 6H1. Praegu kogume jälle raha uue aparaadi jaoks Tallinna lastehaiglale.
Küsimusi võib suunata e-posti aadressile:
Täname juba ette lahkeid annetajad nende toetuste eest.